Адыгэ бзылъфыгъэм иобраз утегущы1э хъумэ ублэк1ын плъэк1ыщтэп К1эрэщэ Тембот итворчествэ, сыда п1омэ бзылъфыгъэм ехьыл1эгъэ анахь гущы1э дахэхэр къэзы1уагъэр титхэк1ошху ары. Апэрэ  рассказэу «Аркъ» хэт Фат1имэт къыщегъэжьагъэу аужрэ романэу «Шыу закъу» хэт Суандым щык1эк1ыжьэу К1эрэщэ Тембот ына1э инэу зытетыр бзылъфыгъэ образыр ары. Сыда адэ тхак1ом игупшысэ к1ыхэмык1ыгъэр адыгэ  бзылъфыгъэр? Обществэм къырык1ощтым ыгъэгумэк1эу, хэк1ыжьып1э амалэу и1эмэ бзылъфыгъэм и1оф арипхэу щытыгъэ шъары. Джыри зэ къафэдгъэзэн К1эращэм ибзылъфыгъэ образхэм.